पार्टी ने गलाया जे राजग रकार इच रिआसता इच औद्योगिकीकरण गी बढ़ावा देने ते इत्थूं दे उद्योगें दा पलायन रोकने गित्तै इसगी प्हाड़ी रिआसतें दी तर्ज उप्पर विशेष औद्योगिक पैकेज प्रदान कीता जाग ते रिआसता दे सीमावर्ती लाह्‌के गी विशेष दर्जा प्रदान करदे होई उत्थें आर्थिक गतिविधियें गी बढ़ावा देने ते ढांचागत विकास गित्तै केईं प्रोत्साहन ते रियायतां प्रदान कीतियां जाङन। रिआसता दे सरकारी कर्मचारियें गित्तै पंञमें वेतन आयोग गी लेइयै उनें गलाया जे इसदियां सफारशां प्राप्त होने उप्पर इनें लागू कीता जाग। इस सरबंधै इच सरकार पैह्‌लें गै मंत्रिमंडल इच फैसला लेई चुकी दी ऐ। पार्टी ने घोशना पत्र इच देशै इच सरकार पैह्‌लें गै मंत्रिमंडल इच फैसला लेई चुकी जी ऐ। पार्टी ने घोशना पत्र इच देशै इच नौजुआनें दी अपार क्षमता दे दोहन उप्पर विशेष जोर दिंदे होई शैक्षिक दोहारें दी उप्परली सीमा पन्दरां लक्ख रपें करने ते इस उप्पर लागू बपारक ब्याज दरें दी थाह्‌र मती थमां मती चार फीसदी दी दर कन्नै ब्याज निर्धारित करने दा बादा कीता ऐ। पार्टी ने गलाया ऐ जे ओह् देशै दी एकता, अखंडता ते आजादी गी बचाई रक्खने गित्तै सैन्य बलें दा सम्मान करदी ऐ ते इंदी इक रैंक इक पेंशन दी मंग गी स्वीकार करदे होई सैन्य बलें गित्तै बक्खरे वेतन आयोग दा गठन करग।